A4-0070/95

Πρόταση οδηγίας του Ευρωπαϊκού Κοινοβουλίου και του Συμβουλίου όσον αφορά εγκαταστάσεις με συρματόσχοινα για τη μεταφορά του κοινού (COM(93)0646 - C3- 0039/94 - 94/0011(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση οδηγίας του Ευρωπαϊκού Κοινοβουλίου και του Συμβουλίου όσον αφορά εγκαταστάσεις με συρματόσχοινα για τη μεταφορά του κοινού

>Κείμενο μετά την ψηφοφορία στο ΕΚ>

Πρόταση οδηγίας του Ευρωπαϊκού Κοινοβουλίου και του Συμβουλίου όσον αφορά εγκαταστάσεις με συρματόσχοινα για τη μεταφορά ατόμων

(Τροπολογία 2)

Πρώτη αιτιολογική σκέψη

>Αρχικό κείμενο>

Εκτιμώντας ότι οι εγκαταστάσεις με συρματόσχοινα για τη μεταφορά του κοινού σχεδιάζονται, κατασκευάζονται, τίθενται σε λειτουργία και τυγχάνουν εκμετάλλευσης με σκοπό να εξασφαλισθεί μια υπηρεσία στο κοινό[semigr ] ότι οι εν λόγω εγκαταστάσεις με συρματόσχοινα είναι εν πολλοίς μηχανικά ανυψωτικά συστήματα που χρησιμοποιούνται στους ορεινούς τουριστικούς σταθμούς και συμπεριλαμβάνουν τους καλωδιοκίνητους συρμούς, τους καλωδιοκίνητους εναέριους θαλάμους, τις τηλεκαμπίνες, τα τηλεκαθίσματα και τα τελεσκί[semigr ]

>Κείμενο μετά την ψηφοφορία στο ΕΚ>

Εκτιμώντας ότι οι εγκαταστάσεις με συρματόσχοινα για τη μεταφορά του κοινού σχεδιάζονται, κατασκευάζονται, τίθενται σε λειτουργία και τυγχάνουν εκμετάλλευσης με σκοπό να εξασφαλισθεί μια υπηρεσία στο κοινό[semigr ] ότι οι εν λόγω εγκαστάσεις με συρματόσχοινα είναι κατά κύριον λόγο μηχανικά ανυψωτικά συστήματα που χρησιμοποιούνται στους ορεινούς τουριστικούς σταθμούς και συμπεριλαμβάνουν τους καλωδιοκίνητους συρμούς, τους καλωδιοκίνητους εναέριους θαλάμους, τις τηλεκαμπίνες, τα τηλεκαθίσματα και τα τελεσκί[semigr ] αλλά επίσης τα συστήματα μηχανικής φύσεως για την ανάβαση και κατάβαση που χρησιμοποιούνται για ορισμένες αστικές μεταφορές[semigr ] ότι ορισμένοι τύποι εγκαταστάσεων μπορούν να χρησιμοποιούν και άλλες στοιχειώδεις μηχανικές και ότι δεν μπορούμε να αποκλείσουμε καταρχήν τίποτε και ως εκ τούτου πρέπει να προβλέψουμε τη δυνατότητα να εισαγάγουμε ειδικές απαιτήσεις σε μηχανικό επίπεδο που θα σέβονται τους ίδιους στόχους ασφάλειας όπως αυτούς που προβλέπονται στην παρούσα οδηγία.

(Τροπολογία 3)

Δεύτερη αιτιολογική σκέψη

>Αρχικό κείμενο>

Εκτιμώντας ότι η εκμετάλλευση των εγκαταστάσεων αυτών συνδέεται με τον τουρισμό, κυρίως τον ορεινό, ο οποίος καταλαμβάνει σημαντική θέση στην οικονομία των σχετικών περιοχών και βαρύνει, όλο και περισσότερο, στο εμπορικό ισοζύγιο των κρατών[semigr ] ότι, αφετέρου, από τεχνική άποψη, ο τομέας των εγκαταστάσεων με συρματόσχοινα προσαρτάται, επίσης, στις βιομηχανικές δραστηριότητες που συνδέονται με την παραγωγή αγαθών εξοπλισμού και στην οικοδομική δραστηριότητα και τα έργα πολιτικού μηχανικού[semigr ]

>Κείμενο μετά την ψηφοφορία στο ΕΚ>

Εκτιμώντας ότι η εκμετάλλευση των εγκαταστάσεων αυτών συνδέεται κυρίως με τον τουρισμό, ιδιαίτερα τον ορεινό, ο οποίος καταλαμβάνει σημαντική θέση στην οικονομία των σχετικών περιοχών και βαρύνει, όλο και περισσότερο, στο εμπορικό ισοζύγιο των κρατών[semigr ] ότι, αφετέρου, από τεχνική άποψη, ο τομέας των εγκαταστάσεων με συρματόσχοινα προσαρτάται, επίσης, στις βιομηχανικές δραστηριότητες που συνδέονται με την παραγωγή αγαθών εξοπλισμού και στην οικοδομική δραστηριότητα και τα έργα πολιτικού μηχανικού[semigr ]

(Τροπολογία 4)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Εκτιμώντας επίσης ότι ορισμένες εγκαταστάσεις μπορεί να έχουν χαρακτήρα διασυνοριακό και ότι η υλοποίηση τους μπορεί να εμποδιστεί από αυτό το σύνολο των παράλληλων και αντιφατικών ρυθμίσεων[semigr ]

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι, κατά γενικό κανόνα, η ευθύνη για την έγκριση του υλικού και των εγκαταστάσεων ανατίθεται σε ειδικευμένη υπηρεσία της εθνικής διοίκησης[semigr ] ότι, σε ορισμένες περιπτώσεις, η έγκριση των κατασκευαστικών στοιχείων δεν μπορεί να χορηγηθεί εκ των προτέρων, αλλά επ' ευκαιρία μιας ιδιαίτερης παραγγελίας για ένα συγκεκριμένο πελάτη[semigr ] ότι, ακόμα, η επαλήθευση που επιβάλλεται πριν από τη θέση σε λειτουργία της εγκατάστασης και τη διάθεση της στο κοινό είναι δυνατόν να καταλήξει στην απόρριψη ορισμένων κατασκευαστικών στοιχείων ή ορισμένων τεχνολογικών λύσεων[semigr ] ότι τέτοια ενδεχόμενα έχουν σαν αποτέλεσμα να συνεπάγονται επιπλέον δαπάνες, να παρατείνουν τις προθεσμίες και είναι ιδιαίτερα επιβαρυντικές, κυρίως, για τους κατασκευαστές εκτός της χώρας, ότι, εξάλλου, οι εγκαταστάσεις με συρματόσχοινα αποτελούν το αντικείμενο άγρυπνης επιτήρησης από πλευράς δημοσίων υπηρεσιών, και κατά τη διάρκεια της εκμετάλλευσή τους[semigr ] ότι οι αιτίες σοβαρών ατυχημάτων συνδέονται, είτε με το σύστημα μεταφοράς αυτό καθ' αυτό, είτε με τις σταθερές εγκαταστάσεις για τη στήριξη του συστήματος, είτε με τον τρόπο με τον οποίο γίνεται η εκμετάλλευση και η συντήρηση του συστήματος[semigr ]

>Κείμενο μετά την ψηφοφορία στο ΕΚ>

ότι, κατά γενικό κανόνα, η ευθύνη για την έγκριση του υλικού και των εγκαταστάσεων ανατίθεται σε ειδικευμένη υπηρεσία της εθνικής διοίκησης[semigr ] ότι, σε ορισμένες περιπτώσεις, η έγκριση των κατασκευαστικών στοιχείων δεν μπορεί να χορηγηθεί εκ των προτέρων, αλλά επ' ευκαιρία μιας ιδιαίτερης παραγγελίας για ένα συγκεκριμένο πελάτη[semigr ] ότι, ακόμα, η επαλήθευση που επιβάλλεται πριν από τη θέση σε λειτουργία της εγκατάστασης και τη διάθεση της στο κοινό είναι δυνατόν να καταλήξει στην απόρριψη ορισμένων κατασκευαστικών στοιχείων ή ορισμένων τεχνολογικών λύσεων[semigr ] ότι τέτοια ενδεχόμενα έχουν σαν αποτέλεσμα να συνεπάγονται επιπλέον δαπάνες, να παρατείνουν τις προθεσμίες και είναι ιδιαίτερα επιβαρυντικές, κυρίως, για τους κατασκευαστές εκτός της χώρας, ότι, εξάλλου, οι εγκαταστάσεις με συρματόσχοινα αποτελούν το αντικείμενο άγρυπνης επιτήρησης από πλευράς δημοσίων υπηρεσιών, και κατά τη διάρκεια της εκμετάλλευσή τους[semigr ] ότι οι αιτίες σοβαρών ατυχημάτων συνδέονται, είτε με την επιλογή του χώρου είτε με το σύστημα μεταφοράς αυτό καθ' αυτό, είτε με τις σταθερές εγκαταστάσεις για τη στήριξη του συστήματος, είτε με τον τρόπο με τον οποίο γίνεται η εκμετάλλευση και η συντήρηση του συστήματος[semigr ]

(Τροπολογία 6)

Έκτη αιτιολογική σκέψη

>Αρχικό κείμενο>

ότι, υπό τους όρους αυτούς, η ασφάλεια των εγκαταστάσεων βασίζεται τόσο στην ποιότητα των βιομηχανικών προϊόντων, όσο και στον τρόπο κατά τον οποίο είναι συναρμολογημένα, εγκατεστημένα και επιτηρούνται επί τόπου[semigr ] ότι το γεγονός αυτό τονίζει τη σπουδαιότητα να υπάρχει μια συνολική εικόνα της εγκατάστασης για να αξιολογηθεί το επίπεδο ασφάλειας, καθώς και μια κοινή προσέγγιση, σε κοινοτικό επίπεδο, των θεμάτων εγγύησης της ποιότητας ότι, υπό τους όρους αυτούς, για να καταστεί δυνατόν οι κατασκευαστές να υπερβούν τις δυσκολίες, τις οποίες αντιμετωπίζουν επί του παρόντος, και οι χρήστες να επωφεληθούν πλήρως από την αναψυχή τους, η οποία να είναι δυνατόν να εξελιχθεί κατά τον ίδιο τρόπο, όποιο και να είναι το κράτος μέλος στο οποίο επέλεξαν να μεταβούν, είναι σκόπιμο να καθορισθεί ένα σύνολο απαιτήσεων, καθώς και διαδικασίες ελέγχου και επαλήθευσης, που να εφαρμόζονται κατά ομοιόμορφο τρόπο σε ολόκληρη την Κοινότητα[semigr ]

>Κείμενο μετά την ψηφοφορία στο ΕΚ>

ότι, υπό τους όρους αυτούς, η ασφάλεια των εγκαταστάσεων βασίζεται τόσο σε περιβαλλοντικές μελέτες για την ποιότητα των βιομηχανικών προϊόντων, όσο και στον τρόπο κατά τον οποίο είναι συναρμολογημένα, εγκατεστημένα και επιτηρούνται επί τόπου[semigr ] ότι το γεγονός αυτό τονίζει τη σπουδαιότητα να υπάρχει μια συνολική εικόνα της εγκατάστασης για να αξιολογηθεί το επίπεδο ασφάλειας, καθώς και μια κοινή προσέγγιση, σε κοινοτικό επίπεδο, των θεμάτων εγγύησης της ποιότητας ότι, υπό τους όρους αυτούς, για να καταστεί δυνατόν οι κατασκευαστές να υπερβούν τις δυσκολίες, τις οποίες αντιμετωπίζουν επί του παρόντος, και οι χρήστες να επωφεληθούν πλήρως από την αναψυχή τους, η οποία να είναι δυνατόν να εξελιχθεί κατά τον ίδιο τρόπο, όποιο και να είναι το κράτος μέλος στο οποίο επέλεξαν να μεταβούν, είναι σκόπιμο να καθορισθεί ένα σύνολο απαιτήσεων, καθώς και διαδικασίες ελέγχου και επαλήθευσης, που να εφαρμόζονται κατά ομοιόμορφο τρόπο σε ολόκληρη την Κοινότητα[semigr ]

(Τροπολογία 7)

Όγδοη αιτιολογική σκέψη

>Αρχικό κείμενο>

ότι η οδηγία 85/337/ΕΟΚ απαιτεί να διεξάγεται εκτίμηση των επιπτώσεων των εγκαταστάσεων με συρματόσχοινα στο περιβάλλον, εάν τα εν λόγω έργα ενδέχεται να έχουν αξιοσημείωτες επιπτώσεις στο περιβάλλον, κυρίως λόγω της φύσεως, των διαστάσεων ή της τοποθεσίας στην οποία ευρίσκονται[semigr ]

>Κείμενο μετά την ψηφοφορία στο ΕΚ>

ότι η οδηγία 85/337/ΕΟΚ απαιτεί να διεξάγεται εκτίμηση των επιπτώσεων των εγκαταστάσεων με συρματόσχοινα στο περιβάλλον, εάν τα εν λόγω έργα ενδέχεται να έχουν αξιοσημείωτες επιπτώσεις στο περιβάλλον, κυρίως λόγω της φύσεως, των διαστάσεων ή της τοποθεσίας στην οποία ευρίσκονται[semigr ] ότι επιβάλλεται επίσης πέραν των περιπτώσεων που αναφέρονται από την ανωτέρω οδηγία να ληφθεί υπόψη τόσο η προστασία του περιβάλλοντος όσο και οι απαιτήσεις για αυτοτροφοδοτούμενη ανάπτυξη του χειμερινού και θερινού τουρισμού

(Τροπολογία 8)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι οι παράγοντες που συνδέονται με την εκμετάλλευση των εγκαταστάσεων πρέπει να ληφθούν υπόψη στην ανάλυση της ασφάλειας, αλλά ότι η διαχείριση της εκμετάλλευσης καθεαυτή δεν πρέπει να θέτει υπό αμφισβήτηση ούτε την αρχή της ελεύθερης κυκλοφορίας των εμπορευμάτων, ούτε την ασφάλεια των εγκαταστάσεων[semigr ] ότι ως εκ τούτου την εκμετάλλευση των εγκαταστάσεων δεν την αφορά η παρούσα οδηγία[semigr ] ότι όμως η Επιτροπή πρέπει να προτείνει μια σειρά συστάσεων στα κράτη μέλη ώστε η εκμετάλλευση των εγκαταστάσεων που βρίσκονται στην επικράτειά τους να εξασφαλίζει μια υψηλή προστασία των χρηστών και των τρίτων προσώπων[semigr ]

(Τροπολογία 9)

Αιτιολογική σκέψη 20α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι οι εγκαταστάσεις υπό κατασκευή την ημερομηνία που θα τεθεί σε ισχύ η παρούσα οδηγία πρέπει να ανταποκρίνονται στις διατάξεις αυτής όταν αυτό είναι πραγματοποιήσημο λαμβάνοντας υπόψη την κατάσταση της προόδου των εργασιών και ότι οι εγκαταστάσεις που έχουν αποτελέσει αντικείμενο εγκρίσεως χωρίς έναρξη της κατασκευής την ίδια ημερομηνία πρέπει να είναι συμβατές με την οδηγία[semigr ]

(Τροπολογία 10)

Εικοστή πρώτη αιτιολογική σκέψη

>Αρχικό κείμενο>

ότι δεν είναι αναγκαίο να προβλεφθεί η προσαρμογή όλων των υφισταμένων εγκαταστάσεων προς τις διατάξεις συμμόρφωσης που ισχύουν για τις νέες εγκαταστάσεις ότι, εντούτοις, είναι δυνατόν να παραστεί ανάγκη γι' αυτό, όταν διαπιστώνεται προφανής κατάσταση ανασφάλειας[semigr ]

>Κείμενο μετά την ψηφοφορία στο ΕΚ>

ότι δεν είναι αναγκαίο να προβλεφθεί η προσαρμογή όλων των υφισταμένων εγκαταστάσεων προς τις διατάξεις συμμόρφωσης που ισχύουν για τις νέες εγκαταστάσεις με το σύνολο των διατάξεων που εφαρμόζονται[semigr ] ότι, εντούτοις, είναι δυνατόν να παραστεί ανάγκη γι' αυτό, εάν οι βασικοί στόχοι ασφάλειας δεν τηρούνται[semigr ] ότι στην περίπτωση αυτή η Επιτροπή πρέπει να προτείνει μια σειρά συστάσεων στα κράτη μέλη ώστε οι υφιστάμενες εγκαταστάσεις στην επικράτειά τους να εξασφαλίζουν μια υψηλή προστασία των χρηστών υπό το φώς των διατάξεων που εφαρμόζονται, στον τομέα αυτό, στις νέες εγκαταστάσεις[semigr ]

(Τροπολογία 11)

Άρθρο 1, παράγραφος 5, τρίτη παύλα

>Αρχικό κείμενο>

- ένα «κατασκευαστικό στοιχείο ασφάλειας» είναι ένα κατασκευαστικό στοιχείο της εγκατάστασης του οποίου η βλάβη παρουσιάζει κίνδυνο για την ασφάλεια των προσώπων, είτε πρόκειται για επιβάτες, εργαζομένους ή τρίτους.

>Κείμενο μετά την ψηφοφορία στο ΕΚ>

- ένα «κατασκευαστικό στοιχείο ασφάλειας» είναι κάθε στοιχειώδης συνιστώσα, ομάδα συνιστωσών, υποσύνολο ή πλήρες σύνολο υλικού που είναι ενσωματωμένο στην εγκατάσταση του οποίου η βλάβη παρουσιάζει κίνδυνο για την ασφάλεια των προσώπων, είτε πρόκειται για επιβάτες, εργαζομένους ή τρίτους, και ιδιαιτέρως για άτομα που κάνουν σκι.

(Τροπολογία 12)

Άρθρο 1, παράγραφος 5, παύλα 3α (νέο)

>Κείμενο μετά την ψηφοφορία στο ΕΚ>

- «υπεύθυνος του έργου»: είναι το άτομο ή ο οργανισμός που φέρει την ευθύνη για το σύνολο των εργασιών κατασκευής της εγκατάστασης, για το σεβασμό των υποχρεώσεων που απορρέουν από την παρούσα οδηγία εκ μέρους των διαφόρων παρεμβαινόντων, καθώς και για τη λήψη των διοικητικών εγκρίσεων που αφορούν την κατασκευή και τη θέση σε λειτουργία της εγκατάστασης.

(Τροπολογία 13)

Άρθρο 3, παράγραφος 6, εδάφιο 2α (νέο)

>Κείμενο μετά την ψηφοφορία στο ΕΚ>

Η ίδια διαδικασία χρησιμοποιείται όταν ένα κράτος μέλος ή η Επιτροπή θεωρεί ότι οι βασικές απαιτήσεις που αναφέρονται στο παράρτημα ΙΙ, παρ. 4, σημείο 1 δεν είναι από τεχνικής απόψεως οι πλέον κατάλληλες χωρίς να αγνοούνται τα κριτήρια ασφάλειας.

(Τροπολογία 14)

Άρθρο 6α (νέο)

>Κείμενο μετά την ψηφοφορία στο ΕΚ>

Στην περίπτωση εγκαταστάσεων που βρίσκονται στις επικράτειες περισσοτέρων κρατών μελών, ένα κράτος μέλος είναι υπεύθυνο για την εφαρμογή της παρούσας οδηγίας. Το εν λόγω κράτος μέλος ορίζεται σύμφωνα με την διαδικασία που προβλέπεται στο άρθρο 18.

(Τροπολογία 15)

Άρθρο 9

>Αρχικό κείμενο>

Εναπόκειται σε κάθε κράτος μέλος να επιτρέψει τη θέση σε λειτουργία των εγκαταστάσεων με συρματόσχοινα για τη μεταφορά του κοινού, οι οποίες ευρίσκονται στο έδαφός τους.

>Κείμενο μετά την ψηφοφορία στο ΕΚ>

Εναπόκειται σε κάθε κράτος μέλος να επιτρέψει την κατασκευή και τη θέση σε λειτουργία στο έδαφός τους των εγκαταστάσεων με συρματόσχοινα για τη μεταφορά ατόμων.

>Αρχικό κείμενο>

Για το σκοπό αυτό, τα κράτη μέλη λαμβάνουν κάθε αναγκαίο μέτρο ώστε οι εγκαταστάσεις, για τις οποίες ισχύει η παρούσα οδηγία, να μην δύνανται να τεθούν σε λειτουργία παρά μόνον εάν έχουν σχεδιασθεί, κατασκευαστεί ώστε να μην αμφισβητείται η τήρηση των βασικών απαιτήσεων.

>Κείμενο μετά την ψηφοφορία στο ΕΚ>

Για το σκοπό αυτό, τα κράτη μέλη λαμβάνουν κάθε αναγκαίο μέτρο ώστε οι εγκαταστάσεις, για τις οποίες ισχύει η παρούσα οδηγία,

α) να μην δύνανται να κατασκευαστούν και τεθούν σε λειτουργία

και

β) παρά μόνον εάν έχουν σχεδιασθεί, κατασκευαστεί

ώστε να μην αμφισβητείται η τήρηση των βασικών απαιτήσεων.

(Τροπολογία 16)

Άρθρο 12

>Αρχικό κείμενο>

1. Κατά παρέκκλιση από τις διατάξεις του άρθρου 11, παράγραφος 1, η θέση σε λειτουργία μιας εγκατάστασης, η οποία παρουσιάζει, εν όλω ή εν μέρει, νέα χαρακτηριστικά σχεδιασμού ή κατασκευής, δύναται να επιτραπεί από ένα κράτος μέλος, στην επικράτειά του, βάσει προσωρινής επαλήθευσης «ΕΚ», η οποία πιστοποιεί ότι η εγκατάσταση πληροί τις βασικές απαιτήσεις.

>Κείμενο μετά την ψηφοφορία στο ΕΚ>

Όταν ένα σχέδιο εγκατάστασης ή ένα τμήμα ενός σχεδίου εγκατάστασης παρουσιάζει καινοτόμα χαρακτηριστικά σχεδιασμού ή κατασκευής, πληρώντας βέβαια τη συμμόρφωση προς τις βασικές απαιτήσεις, το κράτος μέλος δύναται να συνοδεύει τις άδειες κατασκευής και θέσης σε λειτουργία με ειδικούς όρους.

Ένα χαρακτηριστικό δύναται να θεωρείται καινοτόμο μόνο για διάστημα 5 ετών από την πρώτη του θέση σε λειτουργία σε εγκατάσταση.

>Αρχικό κείμενο>

2. Ο κοινοποιημένος οργανισμός, ο οποίος διεξήγαγε τη διαδικασία προσωρινής επαλήθευσης «ΕΚ», οφείλει, στο πλαίσιο του συντονισμού που αναφέρει το άρθρο 17, να ανακοινώσει στους εταίρους του τα συμπεράσματα της αποστολής του και να τους ενημερώσει, εάν το ζητήσουν, για τη συμπεριφορά εν λειτουργία της εγκατάστασης στις νέες πτυχές της.

>Αρχικό κείμενο>

3. Το κράτος μέλος δεν δύναται να επιτρέψει την ίδια παρέκκλιση, για άλλες εγκαταστάσεις που επικαλούνται την ίδια καινοτομία, παρά μόνον κατά τη διάρκεια δύο ετών από την ημερομηνία θέσης σε λειτουργία της πρώτης εγκατάστασης.

>Αρχικό κείμενο>

Μετά την πάροδο της προθεσμίας αυτής, πρέπει να αρχίσει η διαδικασία συντονισμού που αναφέρει το άρθρο 17 από τον κοινοποιημένο οργανισμό ο οποίος διεξήγαγε τη διαδικασία προσωρινής επαλήθευσης «ΕΚ» ώστε να καταστεί οριστική και να επιτρέψει να συνταχθεί η δήλωση «ΕΚ» συμμόρφωσης.

(Τροπολογία 17)

Άρθρο 14

>Αρχικό κείμενο>

Οι διατάξεις της παρούσας οδηγίας ισχύουν, επίσης, στην περίπτωση όπου μια υφισταμένη εγκατάσταση αποτελεί το αντικείμενο επισκευών ή σημαντικών μετασκευών.

>Κείμενο μετά την ψηφοφορία στο ΕΚ>

Οι διατάξεις της παρούσας οδηγίας ισχύουν, επίσης, στην περίπτωση όπου μια υφισταμένη εγκατάσταση αποτελεί το αντικείμενο επισκευών ή σημαντικών μετασκευών[semigr ] στην περίπτωση εγκαταστάσεων της οποίας η πραγματοποίηση εγκρίθηκε πριν από τη θέση σε ισχύ της οδηγίας αλλά της οποίας η πραγματοποίηση της κατασκευής δεν είχε αρχίσει[semigr ] και στο μέτρο του δυνατού σύμφωνα με την πρόοδο των εργασίων, στις εγκαταστάσεις υπό κατασκευή την ημερομηνία που αναφέρεται στο άρθρο 20.

(Τροπολογία 18)

Άρθρο 20, παράγραφος 1

>Αρχικό κείμενο>

1. Τα κράτη μέλη τροποποιούν τις νομοθετικές, κανονιστικές και διοικητικές διατάξεις τους κατά τρόπο ώστε να επιτρέψουν τη χρησιμοποίηση των κατασκευαστικών στοιχείων ασφαλείας, καθώς και τη θέση σε λειτουργία και την εκμετάλλευση των εγκαταστάσεων που είναι σύμφωνες προς την παρούσα οδηγία, το αργότερο στις 31 Δεκεμβρίου 1995.

Πληροφορούν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη τροποποιούν τις νομοθετικές, κανονιστικές και διοικητικές διατάξεις τους κατά τρόπο ώστε να επιτρέψουν τη χρησιμοποίηση των κατασκευαστικών στοιχείων ασφαλείας, την κατασκευή καθώς και τη θέση σε λειτουργία και την εκμετάλλευση των εγκαταστάσεων που είναι σύμφωνες προς την παρούσα οδηγία, το αργότερο στις 31 Δεκεμβρίου 1995.

Πληροφορούν αμέσως την Επιτροπή σχετικά.

(Τροπολογία 19)

Παράρτημα ΙΙ, παράγραφος 2.1

>Αρχικό κείμενο>

Η ασφάλεια των επιβατών, των εργαζομένων και των τρίτων είναι θεμελειώδης απαίτηση για τον σχεδιασμό, την κατασκευή και την εκμετάλλευση των εγκαταστάσεων με συρματόσχοινα για τη μεταφορά του κοινού.

>Κείμενο μετά την ψηφοφορία στο ΕΚ>

Η ασφάλεια των επιβατών, των εργαζομένων και των τρίτων κυρίως των χιονοδρόμων είναι θεμελειώδης απαίτηση για το σχεδιασμό, την κατασκευή και την εκμετάλλευση των εγκαταστάσεων με συρματόσχοινα για τη μεταφορά ατόμων.

(Τροπολογία 20)

Παράρτημα ΙΙ, παράγραφος 2.3

>Αρχικό κείμενο>

Ο σχεδιασμός, η κατασκευή και η εκμετάλλευση κάθε εγκατάστασης μεταφοράς με συρματόσχοινα πρέπει να λαμβάνουν υπόψη, εκτός από την κατηγορία και τον τύπο της εγκατάστασης, τη φύση και τη διαμόρφωση του εδάφους επί του οποίου ευρίσκεται, τους φυσικούς κινδύνους του περιβάλλοντος και τη γειτνίαση με άλλες υποδομές. Στην περίπτωση εγκαταστάσεων που ενδέχεται να επηρεάσουν σημαντικά τις ευαίσθητες από την άποψη του περιβάλλοντος ζώνες, όπως τις ζώνες ειδικής προστασίας που έχουν βάσει του κοινοτικού δικαίου, οι άδειες δεν δύνανται να χορηγηθούν παραμόνο κατόπιν εκτίμησης που διεξάγεται σύμφωνα με τις διατάξεις της οδηγίας 85/337/ΕΟΚ.

>Κείμενο μετά την ψηφοφορία στο ΕΚ>

Ο σχεδιασμός, η κατασκευή και η εκμετάλλευση κάθε εγκατάστασης μεταφοράς με συρματόσχοινα πρέπει να λαμβάνουν υπόψη για την προστασία των επιβατών, εκτός από την κατηγορία και τον τύπο της εγκατάστασης, τη φύση και τη διαμόρφωση του εδάφους επί του οποίου ευρίσκεται, ιδιώς τους σημαντικούς φυσικούς ή όχι κινδύνους του περιβάλλοντος και τη γειτνίαση με άλλες υποδομές. Πρέπει επίσης να λαμβάνει υπόψη για την προστασία του περιβάλλοντος και για την αειφόρο ανάπτυξη του χειμερινού και θερινού τουρισμού, τη φύση και τη διαμόρφωση του χώρου στο οποίο εγκαθίσταται και τη γειτνίαση με άλλες υποδομές. Επιπλέον, στην περίπτωση εγκαταστάσεων που ενδέχεται να επηρεάσουν σημαντικά τις ευαίσθητες από την άποψη του περιβάλλοντος ζώνες, όπως τις ζώνες ειδικής προστασίας που έχουν βάσει του κοινοτικού δικαίου, οι άδειες δεν δύνανται να χορηγηθούν παραμόνο κατόπιν εκτίμησης που διεξάγεται σύμφωνα με τις διατάξεις της οδηγίας 85/337/ΕΟΚ.

(Τροπολογία 21)

Παράρτημα ΙΙ, παράγραφος 7.1.2

>Αρχικό κείμενο>

7. 1.2. Η οδήγηση της εγκατάστασης πρέπει να ανατίθεται σε άτομα με αναγνωρισμένη ειδίκευση, στα οποία πρέπει να διατίθενται τα υλικά μέσα για να επιτελέσουν τα καθήκοντά τους υπό ικανοποιητικές συνθήκες.

>Κείμενο μετά την ψηφοφορία στο ΕΚ>

7. 1.2. Η οδήγηση της εγκατάστασης πρέπει να ανατίθεται σε άτομα με αναγνωρισμένη ειδίκευση, από κάθε κράτος μέλος στο οποίο πρέπει να διατίθενται τα υλικά μέσα για να επιτελέσει το καθήκον του υπό ικανοποιητικές συνθήκες.

Ψήφισμα νομοθετικού περιεχομένου που περιέχει τη γνωμοδότηση του Ευρωπαϊκού Κοινοβουλίου σχετικά με πρόταση οδηγίας του Συμβουλίου όσον αφορά εγκαταστάσεις με συρματόσχοινα για τη μεταφορά του κοινού (COM(93)0646 - C3-0039/94 - 94/0011(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής στο Ευρωπαϊκό Κοινοβούλιο και το Συμβούλιο (COM(93)0646 - 94/0011(COD)) ((ΕΕ C 070 της 08.03.1994, σελ. 8)),

- έχοντας υπόψη το άρθρο 189 Β, παρ. 2 της Συνθήκης ΕΚ και τα άρθρα 57, παρ. 2, 66 και 100 Α της Συνθήκης ΕΕ, βάσει των οποίων η Επιτροπή κατέθεσε την πρότασή της (C3-0039/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτησεις της Επιτροπής Προϋπολογισμών καθώς και της Επιτροπής Μεταφορών και Τουρισμού (Α4-0070/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα εγκρίνει, και σύμφωνα με το άρθρο 189 Β, παρ. 2 της Συνθήκης ΕΚ, τις τροποποιήσεις που επέφερε το Κοινοβούλιο[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημέρωσει σχετικά και να εφαρμόσει τη διαδικασία της διαβούλευσης[semigr ]

5. υπενθυμίζει ότι η Επιτροπή είναι υποχρεωμένη να παρουσιάσει στο Κοινοβούλιο οποιαδήποτε τροποποίηση σκέπτεται να επιφέρει επί της προτάσεως όπως τροποποιήθηκε από το Σώμα[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.